Pta-polisieman voor gesin doodgeskiet | Maroela Media
'n 42-jarige polisiesersant verbonde aan die polisie by die Uniegebou in Pretoria is Woensdagoggend ten aanskoue van sy gesin doodgeskiet.
Kapt. Mavela Masondo, provinsiale polisiewoordvoerder van Gauteng, het aan Maroela Media gesê die voorval het omstreeks 04:45 by die beampte se huis in Loate, Soshanguve, plaasgevind.
"Die beampte, sy vrou en hul twee kinders, onderskeidelik sewe en 14 jaar oud, het lê en slaap toe drie gewapende mans hulle in hul huis oorval het," het Masondo gesê.
Die verdagtes het die polisiebeampte verskeie kere in die bolyf geskiet en hy is op die toneel dood.
Die aanvallers het met 'n plasmatelevisiestel, skootrekenaar, twee selfone en kontant van die toneel gevlug. Die vrou en kinders is nie tydens die voorval beseer nie.
Die polisie het 'n volskaalse soektog na die verdagtes van stapel gestuur en ondersoek 'n saak van moord en huisroof.
Die beampte se naam kan nog nie bekend gemaak word omdat al sy naasbestaandes nog nie van sy dood in kennis gestel is nie.
misdaad polisiemoorde Pretoria
Liewe ouers die hel is los in die land.. Ramposa… kom kom veroordeel en waarsku!
Wat de hel gaan aan in hierdie land van ons – dis die hoeveelste Polisieman wat doodgeskiet is vandag en ook hierdie maand en dan praat ek nie eers van die vreeslike plaasaanvalle nie. Hoop regtig Cyril Ramaphosa gaan iets omtrent dit doen – dit kan nie meer so aangaan nie.
Genade, moord en doodslag soos geen ander plek ter wereld!!!
Lyk my daar word nou van Cyril 'n godjie gemaak. Hoe gaan hy nou nogal die land red as hy goed, soos grondonteiening sonder vergoeding, goed praat? Ons, wat niks met apartheid te doen gehad het nie, wat hard gewerk het om iets te bekom, van ons gaan net gevat word – soos daar elke maand belastinggeld gevat word en vir dié gegee word wat dit nie verdien nie (uitgesluit die gevalle wat dit wel verdien).